पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना महामारी के तेजी से बढ़ते संक्रमण के रोकथाम को लेकर रोल गांव में डोर-टू-डोर सर्वे किया जा रहा है। बीएलओ, एएनएम, आंगनबाड़ी कार्यकर्ता व आशा सहयोगिनियों द्वारा डोर-टू-डोर सर्वे करते हुए घर-घर जाकर लोगों के स्वास्थ्य सम्बन्धी जानकारियां ले रहे हैं।
स्वास्थ्य कार्यकर्ता राजेश्वरी ने बताया कि सर्वे के दौरान बुखार, खांसी, जुकाम व संभावित कोरोना के लक्षण दिखाई देने पर ऐसे व्यक्तियों को चिन्हित किया जा रहा है तथा समय पर उसका इलाज शुरू हो इसके लिए मेडिसिन किट भी उपलब्ध करवाया जा रहा है। इसी के साथ ग्रामीणों को कोरोना संक्रमण से बचाव के लिए भी जागरूक किया जा रहा है। एएनएम राजेश्वरी ने बताया कि कोरोना की दूसरी लहर घातक है तथा आवश्यक सावधानियां व सतर्कता बरतते हुए ही बचा जा सकता है। इस दौरान बीएलओ जगदीश डिडेल, आंगनबाड़ी कार्यकर्ता विमला, सरस्वती, आशा सहयोगिनी मुन्नी व संगीता ने विभिन्न मोहल्लों में डोर-टू-डोर सर्वे कर लोगों की स्वास्थ्य सम्बन्धी जानकारियां ली। इस दौरान लोगों को कोरोना महामारी के प्रति जागरूक भी किया गया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn